Ամառային արձակուրդների ժամանակը

«Ամառային արձակուրդի ժամանակը» (ռուս.՝ «Время летних отпусков»), 1960 թվականի խորհրդային ֆիլմ, որը նկարահանել է  ռեժիսոր Կոնստանտին Վոինովը Ալեքսանդր Ռեկեմչուկի համանուն վեպի հիման վրա։


== Սյուժե ==
Երիտասարդ ինժեներ-երկրաբան Սվետլանա Պանիշկոն, որն ամբողջ ձմեռ աշխատել է նավթի հանքավայրում և երազում էր արձակուրդի ժամանակ գնալ դեպի հարավ՝ տաք ծովափ, մեկնումի օրը հանկարծ նշանակվում է նավթարդյունաբերության պետի պաշտոնակատար։ Նավթահանքերը կանոնավոր կերպով չեն կատարել արդյունահանման պլանը, և նախկին ղեկավարը վկայակոչում էր նավթային շերտի հյուծումը։ Սվետլանա Պանիշկոն, փորձելով գլուխ հանել երկրաբանության բարդություններից և իր ընկերոջ՝ նավթարդյունաբերության մեխանիկ Գլեբ Գորելովի հետ ունեցած հարաբերություններից, որն առաջարկել է ջրի ճնշման միջոցով նավթարդյունահանման նոր միջոց, ամեն ինչ վերցնում է իր ձեռքը, և ամառային արձակուրդի փոխարեն անսպասելիորեն իր ձեռքն անցած ձեռնարկությունը դուրս է բերում առաջատարների շարք։


== Դերերում ==
Ռաիսա Կուրկինա – Սվետլանա Իվանովնա Պանիշկո, ավագ երկրաբան, վարիչի պաշտոնակատար
Վալենտին Զուբկով – Գլեբ Գորելով, ավագ մեխանիկ, Սվետլանայի սիրելին
Տատյանա Կոնյուխովա – Աննա Գորելովա, հորատանցքի օպերատոր, Գլեբի նախկին կինը
Իվան Կուզնեցով – Ռոման Գրիգորևիչ Անտոնյուկ, կուսկազմակերպիչ
Իվան Ժևագո – Նիկոլայ Ֆիպովիչ Բրիզգալով, նախկին պետ
Պավել Պավլենկո – Յուրի Միխայլովիչ Բորոդայ, գլխավոր հաշվապահ
Նինա Ագապովա – Շուրոչկա, գլխավոր հաշվապահի կինը
Պավել Տարասով – Գենադի Գենադևիչ Ինիխով, ինժեներ-պլանովիկ
Վիկտոր Խոխրյակով – Իվան Եվդոկիմովիչ Տարան, «Պեչորնեֆտ» տրեստի պետի տեղակալ
Օլեգ Տումանով – Ստեպան Իլյիչ Ուլյաշեև, Ջիգորսկի հետախուզական բաժնի պետ
Վլադիմիր Էտուշ – Սամեդ Իբրահիմովիչ Մամեդով, նավթարդյունաբերության նոր ղեկավար
Կլարինա Ֆրոլովա-Վորոնցովա – Անիսյա Դանիլովնա, մորաքույր Նիսյա, հավաքարար
Ալվիան Ֆոմին – Ֆեդյա, վարորդ
Լև Բորիսով – Արթուր Գաբբիդուլին
Ալեքսանդր Իլյին – Գենկա
Պյոտր Կոնոնիխին – Պյոտր
Վիկտոր Գլուշչենկո – նավթագործ
Վալենտին Պեչնիկով – երկրաբան
Ստեպան Բորիսով – Շիլով


== Նկարահանումներ ==
Ֆիլմը նկարահանվել է Ուխտա քաղաքում, զանգվածային տեսարաններում ներգրավված են եղել քաղաքի բնակիչները։ Ֆիլմում կարելի է տեսնել Ուխտայի Գուբկինի անվան փողոցը և «Ստրոիտել» մարզադաշտը։
Առանձին տեսարաններ նկարահանվել են Վոդնի գյուղում, ուղղաթիռի դիմավորման տեսարանում ներգրավված են եղել գյուղի գրեթե բոլոր բնակիչները։
«Ուն Յաշա» նավթահանքը  ֆիլմում գյուղ է, նավթամուղը, նավթի աշտարակները դեկորացիա են․ կառուցվել են Ուխտայից  18 կմ հեռավորության վրա՝ Չուտ գետի ողողադաշտում։


== Ծանոթագրություններ ==


== Գրականություն ==
Гребнев А. — Доверие к жизни (О худож. фильме «Время летних отпусков») // Искусство кино, № 4, 1961. — стр. 79-85
Хлопянкина Т. — О людях Севера // Советская культура, 18 октября 1960
Бортвина Л. — Современно о современниках. По поводу фильма «Время летних отпусков» // Молодёжь Севера, 28 апреля 1961
Мерц В. — О тех, кто рядом // Красное Знамя (Сыктывкар), 20 апреля 1961
Значительность повседневности (Режиссёр Воинов К. о своей работе) // Московский комсомолец, 23 марта 1961
Время летних отпусков (Беседа с режиссером К. Воиновым) // Красное Знамя (Сыктывкар), 5 января 1960


== Աղբյուրներ ==
Время летних отпусков // Советские художественные фильмы. т. 4. (1958—1963). — М.: Искусство, 1968. — стр. 245


== Արտաքին հղումներ ==
Время летних отпусков // Первый канал